หุ้นสหรัฐฯปิดพุ่งแรง
ตลาดหุ้นสหรัฐฯพุ่งแรง ก่อนทราบผลเลือกตั้งผู้นำประเทศ ขณะที่ราคาน้ำมัน ขยับขึ้นแรงเช่นกัน
7 พ.ย. 2555

ตลาดหุ้นสหรัฐฯพุ่งแรง ก่อนทราบผลเลือกตั้งผู้นำประเทศ ขณะที่ราคาน้ำมัน ขยับขึ้นแรงเช่นกัน วอลล์สตรีทวานนี้(6พ.ย.) ขยับขึ้น จากความคาดหมายต่างๆนานาต่อผลเลือกตั้งประธานาธิบดีสหรัฐฯ ดัชนีหุ้นดาวโจนส์ เพิ่มขึ้น 168.66 จุด (1.29 เปอร์เซ็นต์) ปิดที่ 13,281.10 จุด แนสแดค เพิ่มขึ้น 19.20 จุด (0.64 เปอร์เซ็นต์) ปิดที่ 3,018.87 จุด เอสแอนด์พี เพิ่มขึ้น 14.41 จุด (1.02 เปอร์เซ็นต์) ปิดที่ 1,431.67 จุด  ขณะที่ราคาน้ำมัน ขยับขึ้นแรงเช่นกัน สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนธันวาคม เพิ่มขึ้น 3.06 ดอลลาร์ ปิดที่ 88.71 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 3.34 ดอลลาร์ ปิดที่ 111.07 ดอลลาร์ต่อบาร์เรล